ORDE do 1 de outubro de 1996 pola que se desenvolve o Decreto 199/1996, do 2 de maio, polo que se prorroga o prazo de vixencia do Decreto 142/1992, do 5 de xuño, sobre subvencións a fondo perdido para rehabilitación de vivendas familiares no medio rural de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 10/10/1996

O Decreto 199/1996, do 2 de maio, prorroga o prazo de vixencia do Decreto 142/1992, do 5 de xuño (DOG do 15 de xuño), sobre subvencións a fondo perdido para rehabilitación de vivendas familiares no medio rural de Galicia, e dispón que o prazo de presentación de solicitudes se determinará por orde da Consellería de Política Territorial, Obras Públicas e Vivenda que será publicada no Diario Oficial de Galicia.
Así mesmo o prorrogado Decreto 142/1992, do 5 de xuño, na súa disposición derradeira primeira faculta o conselleiro de Ordenación do Territorio e Obras Públicas, actualmente Política Territorial, Obras Públicas e Vivenda, para dictar, no marco das súas competencias, as disposicións que cumpran para o desenvolvemento e aplicación do devandito decreto.
En uso da referida autorización,
DISPOÑO:
Artigo 1º
Para os efectos do disposto no apartado segundo do artigo 1º do Decreto 199/1996, do 2 de maio, determínase:
1. O prazo de presentación de solicitudes de subvencións a fondo perdido para rehabilitación de vivendas familiares no medio rural de Galicia comezará o día seguinte ó da publicación da presente orde.
2. As solicitudes axustaranse ó modelo establecido que figura no anexo II da presente disposición.
3. A finalización do prazo de presentación de solicitudes determinarase no seu día en función dos recursos orzamentarios e do número de solicitudes presentadas.
Artigo 2º
Para efectos do disposto no artigo 5º do Decreto 142/1992, o catálogo de traballos e prezos máximos é o que figura no anexo I da presente orde.
Artigo 3º
A concesión destas axudas instrumentarase financeiramente durante o presente exercicio a través do crédito consignado na aplicación 06.50.331A.781.0 dos orzamentos xerais da Comunidade Autónoma de Galicia para 1996 e nos sucesivos exercicios subordinarase ós créditos que se consignen nos orzamentos xerais da Comunidade Autónoma de Galicia e ó establecido na Lei 11/1992, do 7 de outubro, de réxime financeiro e orzamentario de Galicia con respecto ós gastos plurianuais.
Artigo 4º
Continúan vixentes as disposicións das ordes do 28 de xullo de 1992 (DOG do 17 de agosto), do 8 de febreiro de 1993 (DOG do 25 de febreiro), e do 5 de xullo de 1993 (DOG do 16 de xullo) en canto non contradigan o disposto na presente norma.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 1 de outubro de 1996.
José Cuíña Crespo
Conselleiro de Política Territorial, Obras Públicas e Vivenda
ANEXO I
Nº Ord.
Actuacións
Ud.
Prezo máximo
Actuacións con protección especial.
I.-Acabamentos de fachada segundo a tipoloxía da zona.
E026
Cachotería con espesor de polo menos 25 cm
m
12.000
E029
Peza especial de pedra labrada, lintel, peaña, perpiaño, bufarda, cornixa, escudo, etc. O prezo desta unidade xustificarase mediante orzamento específico
Ud
Para xustificar
E030
Pintura impermeable en fachadas; descontaranse os ocos
m
1.200
E031
Selado de xuntas en fachadas con argamasa de cementro branco coloreado segundo o tipo de pedra da zona
m
1.100
E052
Enfoscado mestreado e alisado en paramentos verticais exteriores pintado con pintura impermeable
m
2.700
E053
Limpeza de fachadas de pedra con auga ou con area a presión
m
800
E055
Repicado de enfoscados en fachadas
m
700
II.-Carpintería exterior segundo a tipoloxía da zona.
E054
Pintura ou restauración de carpintería exterior
m
3.000
E056
Porta de balcón con contra de madeira para pintar ou vernizar, mesmo ferraxes de colgar, seguridade e acristalamento
m
31.000
E033
Porta de balcón de aluminio lacado ou PVC incluído acristalamento
m
24.000
E034
Elemento singular de ferro forxado, balcón, reixa, ferraxe, etc., de acordo coa tipoloxía da construcción. O importe xustificarase mediante orzamento específico
Ud
Para xustificar
E035
Porta de entrada á vivenda de madeira maciza, para vernizar ou pintar, incluídos ferraxes de colgar e seguridade
Ud
60.000
E057
Porta de entrada á vivenda de aluminio lacado ou PVC incluído acristalamento
Ud
54.000
E036
Ventá con contra de madeira para vernizar ou pintar mesmo ferraxes de colgar, seguridade e acristalamento
m
32.000
Nº Ord.
Actuacións
Ud.
Prezo máximo
E032
Ventá ou galería de aluminio lacado ou PVC incluído acristalamento
m
25.000
E037
Elemento singular de madeira como galerías, balcóns, etc. O importe xustificarase mediante orzamento específico
Ud
Para xustificar
Outras actuacións.
III.-Obras dirixidas a garanti-las condicións hixiénico-sanitarias e de habitabilidade.
001
Arqueta de rexistro
Ud
12.000
002
Encanamento de formigón
m
2.500
004
Fosa séptica con capacidade para unhas 10 persoas sempre que se garantan as condicións mínimas de salubridade
Viv.
115.000
006
Lavabo (incluídas billas con conexión á rede de auga fría e quente e desaugadoiro)
Ud
21.000
008
Bañeira (incluídas billas con conexión á rede de auga fría e quente e desaugadoiro)
Ud
23.000
009
Bidé (incluídas billas con conexión á rede de auga fría e quente e desaugadoiro)
Ud
18.000
010
Inodoro (incluída conexión á rede de auga fría e desaugadoiro)
Ud
20.000
011
Quentador de auga de 10 litros
Ud
35.000
012
Conexión xeral de auga
Viv.
24.000
013
Instalación de desaugadoiro para lavadora automática ou lavalouza
Ud
5.600
014
Depósito de auga con capacidade de mil litros que non sexa visible desde o exterior
Viv.
54.000
015
Rede interior de auga fría e quente
Viv.
75.000
058
Instalación interior de gas
Viv.
15.000
IV.-Cubertas segundo a tipoloxía da zona.
019
Cubrición de estructura de cuberta con tella curva. Medición en planta
m
3.200
020
Cubrición de estructura de cuberta con lousa. Medición en planta
m
4.500
048
Cubrición de estructura de cuberta con tella plana para reparación de cubertas feitas anteriormente con tella plana
m
3.200
021
Cano vertical de pluviais PVC ou metálico pintado de 110 mm de diámetro
m
2.500
022
Cano horizontal
m
2.500
023
Formación de vertentes de cuberta con estructura de madeira ou mediante forxa de formigón armado. O elemento de cubrición deberá ser segundo a tipoloxía tradicional da zona
m
5.000
024
Cuberta de tella curva completa. Inclúese a estructura de soporte (madeira, fibrocemento, etc.) e o material de cubrición
m
8.200
025
Cuberta de lousa completa. Inclúese a estructura de soporte (madeira, fibrocemento, etc.) e o material de cubrición
m
9.500
V.-Acondicionamento térmico, illamentos e estanquidade da vivenda.
039
Formación de cámara de aire con fábrica de ladrillo e illamento interior
m
2.000
041
Dobre acristalamento con vidros incoloros, cámara e selado con xunta plástica
m
8.300
Nº Ord.
Actuacións
Ud.
Prezo máximo
042
Instalación completa en vivenda de calefacción
Viv.
525.000
NOTA: o prezo da unidade 042 está calculada para unha superifice habitable de 100 m e mantense por superficies maiores. En caso de menor superficie o prezo reducirase da seguinte forma:
(Superficie habitable x prezo)/100
044
Unidade de acumulador eléctrico para tarifa nocturna
Ud
72.000
VI.-Mellora das instalacións eléctricas e adecuación ó regulamento de baixa tensión.
045
Instalación de rede eléctrica en vivenda, totalmente terminada, mesmo conexión e mecanismos de protección conforme os vixentes regulamentos. Grao de electrificación medio
Viv.
275.000
NOTA: o prezo desta unidade está calculado para unha superficie de 100 m útiles e mantense para superficies maiores. No caso de menos superficie habitable o prazo reducirase da seguinte forma:
(Superficie habitable x prezo)/100
VII.-Adaptación da vivenda para uso de minusválidos.
046
Adaptación da vivenda para uso de minusválidos. Supresión de barreiras arquitectónicas conforme a normativa vixente
Viv.
Para xustificar
VIII.-Supresión de elementos engadidos.
047
Obras que se realicen para a eliminación de elementos non tradicionais (plaquetas, fibrocemento, etc.), engadidos á edificación
Viv.
Para xustificar
NOTA: o importe xustificarase mediante orzamento específico.
IX.-Acabamentos interiores.
049
Porta de paso en madeira pintada ou vernizada incluídas ferraxes de colgar e seguridade
Ud
18.000
017
Chan con pavimento cerámico ou terrazo pulido e abrillantado con rodapé
m
3.800
018
Obra con azulexo. Descontaranse os ocos
m
3.300
050
Chan con madeira incluído rodapé
m
5.000
059
División interior a base de tabicón de ladrillo enfoscado. Para creación de novos aseos dentro dos límites da edificación existente
m
2.400
X.-Reforzo e substitución parcial de elementos estructurais, quedando excluídas as reconstruccións totais das casas en ruina ou como consecuencia de demolicións de baleirados da edificación primitiva.
051
Reparacións de estructuras, substitución e reforzo de elementos estructurais
Viv.
Para xustificar
7263